[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondTeadus 3 minutigaMeediataipEriprojektidEriprojektidGoldbergi masinAasta koolKeskkonnakuuAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinAasta koolKeskkonnakuuAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000007", "text": "Eesti mehed vo\u0303iksid lugeda end vanaks 90-aastaselt, leiab Tartu U\u0308likooli androloogia professor ja kliinikumi meestearst Margus Punab. Tervena elatud eluaastaid ka\u0308rbivad aga haigete elu pikendamisele suunatud meditsiinisu\u0308steem ja meeste psu\u0308hholoogiliste eripa\u0308rade ta\u0308helepanuta ja\u0308tmine."}, {"text_idx": "#000008", "text": "Eesti mehed on oma viljakusna\u0308itajate poolest Euroopas esirinnas.Meeste tuleviku viljakuse kindlustamisel po\u0308o\u0308ratakse liiga va\u0308he ta\u0308helepanu emau\u0308sas veedetud ajale.Eesti meditsiinisu\u0308steem tervitab avasu\u0308li haigeid inimesi ega arvesta meeste psu\u0308hholoogiliste eripa\u0308radega.Meeste teise elupoole kvaliteet on ta\u0308nu uutele ravimitele tundmatuseni muutunud.Fu\u0308u\u0308silisele ja vaimsele tervisele laob vundamendi hea haridus."}, {"text_idx": "#000010", "text": "Siin tuleb vaadata, mis asi on inimese tervis. Maailma Terviseorganisatsioon (WHO) u\u0308tleb, et esiteks on seal geneetiline komponent. Mina olen selle laiendanud su\u0308nnipa\u0308rasteks eeldusteks, mis on Eesti meestel vo\u0303rreldes la\u0308a\u0308nepoolsemate riikidega va\u0308ga head kuni 20. eluaastateni. Sealt edasi algab mingisugune muutus."}, {"text_idx": "#000011", "text": "Teine on keskkond. Karl von Ernst Baeri doktorito\u0308o\u0308s oli haiguste soodustajatena kirjas ku\u0308lm ja niiske ning muldpo\u0303rand. Ku\u0308lm ja niiske mo\u0303jutab kindlasti meie organsu\u0308steeme ja teatud riskid sealt tulevad, kui vaadata na\u0308iteks minu eriala, milleks on eesna\u0308a\u0308rmehaigused."}, {"text_idx": "#000014", "text": "\"Meie oodatav eluiga [...] ei langenud eelmisel aastal 1,7 aastat ainult koroona to\u0303ttu, vaid see aeg kujutas endas lisaks nii sotsiaalset kui ka poliitilist, mentaalsuse kriisi.\""}, {"text_idx": "#000017", "text": "Hiljutises intervjuus to\u0303des gerontoloog Kai Saks samuti, et inimeste terviseprobleeme vaadates kannatame endiselt veel No\u0303ukogude Liidu pa\u0308randi ka\u0308es. Toona oli po\u0303hiro\u0303hk nakkushaiguste, mitte krooniliste probleemide ennetamisel. Millal me sellest koormast vabaneme ja kui vaatate kasvo\u0303i enda vastuvo\u0303ttu, siis kui realistlikuks peate Eesti ja Saksamaa statistikaameti ennustust, et aastaks 2080 on Eestis vo\u0303rdselt isegi 66-aastaseid mehi ja naisi?"}, {"text_idx": "#000018", "text": "Kui vaatame kasvo\u0303i veidi arenenumaid naaberriike, siis on nemadki sellest kaugel. Mehi su\u0308nnib ku\u0308ll natukene rohkem, sest loodus teab, et nad kaovad kiiremini, aga sellesse vo\u0303rdsusesse me kindlasti ei jo\u0303ua. Seda ei tasu loota ega u\u0308ldse vaadatagi \u2013 meeste suurem kadu on mingil ma\u0308a\u0308ral juba bioloogiliselt sisse programmeeritud."}, {"text_idx": "#000019", "text": "Ent see taak hakkab meil juba vaikselt kaduma \u2013 ko\u0303ige suuremad riskiru\u0308hmad on praeguseks va\u0308lja surnud. Praegust oodatava eluea to\u0303usu 1990. aastaga vo\u0303rreldes oli see 2019. aastani u\u0308sna korralik, isegi u\u0308ks Euroopa parimaid. Praeguseks oleme koroonakriisi to\u0303ttu kukkunud veidi allapoole."}, {"text_idx": "#000020", "text": "Lisaks suurema riskiru\u0308hma va\u0308ljasuremisele on noorema po\u0303lvkonna terviseteadlikkus vanematest oluliselt parem. Viimaseid kasvatati vaimus, et mehed ei nuta ja mees ei tohi olla no\u0303rk. Kui seda siiski juhtus, said nad vanematelt rihma. Ta\u0308naseks pa\u0308evaks on no\u0303rkuse na\u0308itamine enam-va\u0308hem legaliseeritud, va\u0308hemalt teatud po\u0303lvkondades."}, {"text_idx": "#000021", "text": "Kui midagi paremaks ei la\u0308he, siis on selleks meeste viljakusna\u0308itajad ja seda mitte ainult Eestis, vaid ka u\u0308leja\u0308a\u0308nud maailmas. Kasvo\u0303i mo\u0308o\u0308dunud na\u0308dalal ilmus Iisraeli teadlastelt to\u0308o\u0308, mille kohaselt langes spermide hulk milliliitris viimase 46 aastaga keskmiselt umbes poole vo\u0303rra isegi arengumaades, mitte ainult vanades to\u0308o\u0308stusriikides. Mis meie, u\u0308hiskonna ja keskkonnaga lahti on?"}, {"text_idx": "#000022", "text": "\"Eesti meeste viljakusna\u0308itajad on Euroopas u\u0308hed ko\u0303ige paremad.\""}, {"text_idx": "#000023", "text": "Sellele vastuse leidmiseks on panustatud sadu miljoneid eurosid, aga u\u0308hest vastust ei ole. Alustaks siiski sellest, et Eesti meeste viljakusna\u0308itajad on Euroopas u\u0308hed ko\u0303ige paremad."}, {"text_idx": "#000027", "text": "Euroopa keskmine on ta\u0308nasel pa\u0308eval 42\u201348 miljoni juures ehk napilt u\u0308le kriitilise piiri. Gaussi ko\u0303verast la\u0308htudes jo\u0303uab seega juba praegu meheikka hulk noori mehi, kelle viljakus on selgelt va\u0308henenud."}, {"text_idx": "#000028", "text": "Naisi on va\u0308ga erineva viljakusega. Neist mo\u0303nedel o\u0303nnestub rasedaks ja\u0308a\u0308da ka va\u0308ga kehvade partneri spermaanalu\u0308u\u0308side tulemuste korral. U\u0308ldisemalt on tekkinud auku asendamas kunstlik viljastamine ja teised laboratoorsed meetodid. Sel viisil su\u0308ndinud laste osakaal on jo\u0303udmas maailmas ku\u0308mnendikuni ko\u0303igist su\u0308ndidest."}, {"text_idx": "#000031", "text": "Lapsi saadakse ka u\u0308ha vanemana. Mo\u0308o\u0308dunud aastal ku\u0308u\u0308ndis ema keskmine vanus lapse su\u0308nnil ligi 29 aastani. U\u0308htlasi leidub seoses ka\u0308rgperede osakaalu kasvuga ka u\u0308ha rohkem neid paare, kes soovivad lo\u0303igata teist peresaaki 40. eluaastates. Millise ja\u0308lje ja\u0308tab vanus ja vananemine meeste viljakusele?"}, {"text_idx": "#000032", "text": "Mul on patsientide hulgas ka u\u0308le 80-aastaseid mehi, kes on lasknud end kontrollida. Neist ko\u0303ige vanem hea spermaga mees oli 82-aastane. See on pa\u0308ris kindlasti erand. Neid mehi, kes on 80-aastaselt heas vormis ja heade viljakusna\u0308itajatega, on mo\u0303ned u\u0308ksikud. Samas sai kasvo\u0303i mu hea so\u0303bramees 70-aastaselt isaks. Vanemaealiste isadus on sajandite vanune teema."}, {"text_idx": "#000034", "text": "Mida saavad mehed selle allaka\u0308igu aeglustamiseks ette vo\u0303tta? Kui vaadata kasvo\u0303i sellel suvel ilmunud 40\u201349. aastaste meeste terviseuuringut, siis selles vanusevahemikus on justkui ko\u0303ik korras. Ligi 96 protsenti meestest peab enda seisundit va\u0308hemalt rahuldavaks ja 65 protsenti heaks. Ometigi teame, et pa\u0308rast 50. eluaastat kimbutavad neid terve rida kroonilisi terviseha\u0308dasid, mis ei saa tekkida tu\u0308hja koha pealt."}, {"text_idx": "#000036", "text": "Kui palju sellele Eestis praegu ta\u0308helepanu po\u0308o\u0308ratakse? Selle probleemi puhul on ju pool vo\u0303idust ka\u0308es. Naised va\u0308hemalt ka\u0308ivad gu\u0308nekoloogi juures, seda erinevalt meestest, kes po\u0308o\u0308rduvad androloogi juurde viimases ha\u0308das."}, {"text_idx": "#000037", "text": "\"Laps vo\u0303ib su\u0308ndida ku\u0308ll tervena, kuid me ei mo\u0303tle veel Eestis va\u0308ga palju sellele, kuidas emau\u0308sa teda mo\u0303jutas.\""}, {"text_idx": "#000041", "text": "Vo\u0303ime spekuleerida, et testosterooni ja viljakuse langus polegi nii halb. Kui meil su\u0308nnib u\u0308ks-kaks last nagu praegu ning jo\u0303udu ja agressiivsust ta\u0308napa\u0308eval nii palju vaja polegi, siis ehk polegi seda testosterooni vaja?"}, {"text_idx": "#000042", "text": "\"[Testosterooni langusega] kaasnevad aga teatavad ko\u0303rvalmo\u0303jud \u2013 mehed muutuvad fu\u0308u\u0308siliselt, psu\u0308hholoogiliselt ja sotsiaalselt. Oleme ausad, Euroopa enam ha\u0308sti so\u0303dida ei suuda\""}, {"text_idx": "#000043", "text": "Sellega kaasnevad aga teatavad ko\u0303rvalmo\u0303jud \u2013 mehed muutuvad fu\u0308u\u0308siliselt, psu\u0308hholoogiliselt ja sotsiaalselt. Oleme ausad, Euroopa enam ha\u0308sti so\u0303dida ei suuda. Arvan, et sellel on testosterooniga va\u0308ga selge seos. Kas see saab meile la\u0308hiajal eksistentsiaalseks ohuks vo\u0303i mitte, see alles selgub. Sama kehtib selle kohta, mis juhtub ja\u0308reltulevate po\u0303lvkondadega. Saame o\u0308elda saja aasta pa\u0308rast, kas see muutus oli hea vo\u0303i halb."}, {"text_idx": "#000046", "text": "Na\u0308eme uuringutes selgelt ka seda, kuidas madala testostrooni tasemega inimestel on oluliselt suurem depressioonirisk, suuremad su\u0308damehaiguste riskid ja suurem risk seksuaalprobleemide tekkimiseks. Viimane omakorda on oluliseks so\u0303numiks, et inimesel on suurenenud su\u0308dame-veresoonkonnahaiguste risk. Kui u\u0308he ta\u0308htsa stiimuli tase inimeses oluliselt langeb, mo\u0303jutab see paratamatult kogu meie tervist tervikuna."}, {"text_idx": "#000048", "text": "Riikides nagu USA, kus on ravimite agressiivne turundus lubatud, on nende va\u0308a\u0308rkasutusega suuremad probleemid. Kui inimesel on aga reaalne defitsiit, hormooni defitsiidi na\u0308hud, siis asendame. Sellega hoiame inimesed heas toonuses ja seda teeme meiegi."}, {"text_idx": "#000049", "text": "Suvisest meeste terviseuuringus leidis ka taaskord kinnitust, et Eesti mehed niisama arsti juurde ei kipu. Ko\u0303rge verero\u0303hk pole siinkohal isegi sedavo\u0303rd suur probleem, kui sellega kaasnevad probleemid potentsis vo\u0303i seksuaalelus. Kas vo\u0303i kui palju teevad androloogid praegu perearsti to\u0308o\u0308d?"}, {"text_idx": "#000050", "text": "Jo\u0303uame sellega perearstide praeguse ettevalmistuseni. Meil pole Eestis laiemalt ennetava meditsiini kogemust. Oleme pu\u0308u\u0308dnud inimesi elus hoida ja sellest la\u0308htuvalt on meil tekkinud kultuur, kuidas vo\u0303imalikult kaua haigete eluiga pikendada."}, {"text_idx": "#000051", "text": "Selgete terviseriskidega inimeste haiguse a\u0308rahoidmise kultuuri meil aga kahjuks pole. Me ei taha androloogidena perearsti to\u0308o\u0308d teha, vaid to\u0303sta u\u0308ldist teadlikkust. Selle u\u0308he na\u0308itena mo\u0303o\u0303deti u\u0308hel mu Hispaanias elaval patsiendil hiljuti kolesterooli ja talle ma\u0308a\u0308rati ka seda langetav ravim. Seeja\u0308rel Eesti arstidega ra\u0308a\u0308kides anti talle aga mo\u0303ista, kuidas seesama ravim so\u0303ltuvust tekitab."}, {"text_idx": "#000052", "text": "\"Eesti meditsiinisu\u0308steem tervitab seevastu avasu\u0308li haigeid inimesi. See on meie ko\u0303ige suurem probleem.\""}, {"text_idx": "#000053", "text": "Na\u0308eme sellega, kus meie meditsiin praegu on. Rootsi mees elab 8,6 aastat kauem, sest nad tegelevad terviseriskide varajase maandamisega, mitte ei hakka neid ravima alles pa\u0308rast infarkti saamist. Eesti meditsiinisu\u0308steem tervitab seevastu avasu\u0308li haigeid inimesi. See on meie ko\u0303ige suurem probleem."}, {"text_idx": "#000054", "text": "Kui vaadata u\u0308hiskonda tervikuna ja eriti majanduslikku poolt, na\u0308ib olevat meie elu samas isegi kohati liiga hea. Algklasside o\u0303pilastest on u\u0308lema\u0308a\u0308rasega kehakaaluga 30 protsenti. Keskealiste meeste uuringus oli normaalkaalus vaid 28 protsenti."}, {"text_idx": "#000058", "text": "Me peame o\u0303ppima inimesi motiveerima. Teise ha\u0308dana o\u0303petatakse meile naiste meditsiini. Meestele ja naistele on vo\u0303imalik asju selgeks teha erineval moel. Reklaamimaailmas on see ammu teada. Androloogid oskavad seda meeste mudelit enam-va\u0308hem rakendada."}, {"text_idx": "#000059", "text": "\"Teise ha\u0308dana o\u0303petatakse meile naiste meditsiini. Meestele ja naistele on vo\u0303imalik asju selgeks teha erineval moel.\""}, {"text_idx": "#000061", "text": "Mul on igal na\u0308dal patsiente, kelle eluviisis oleme saanud teha olulise paranduse. Suitsetajaid on praegu vastuvo\u0303tus mo\u0303ned u\u0308ksikud. Mida haritum on inimene, seda kergemini need so\u0303numid kohale jo\u0303uavad. Arvan, et taolise riiklike so\u0303numite jo\u0303udmine pole keeruline."}, {"text_idx": "#000062", "text": "Nagu on na\u0308idanud teie enda kogemus, Eesti meeste psu\u0308hholoogilises maailmas on teatav murrang juba toimunud, seda va\u0308hemalt nooremates po\u0303lvkondades. Arvestades aga, kuidas argielus maskide kandmine endiselt meeste tervisele hakkab, mida annab teha selles osas vanemate po\u0303lvkondadega?"}, {"text_idx": "#000063", "text": "\"Ta\u0308napa\u0308eval on vo\u0303imalik leevendada praktiliselt ko\u0303iki meeste terviseha\u0308dasid ja sellega nende elukvaliteeti kardinaalselt parandada.\""}, {"text_idx": "#000064", "text": "Saame seda ainult la\u0308bi lugude jutustamise normaliseerida. On meedia to\u0308o\u0308 na\u0308idata, kuidas vaimseid probleeme on vo\u0303imalik tegelikult lahendada ja ei pea kodus poti peal nukrutsema. Inimeste teadlikkus on endiselt madal. Na\u0308en oma praktikas juhtumeid, kus nad on enne ravile tulekut ku\u0308mme aastat kannatanud."}, {"text_idx": "#000065", "text": "Ta\u0308napa\u0308eval on vo\u0303imalik leevendada praktiliselt ko\u0303iki meeste terviseha\u0308dasid ja sellega nende elukvaliteeti kardinaalselt parandada. Sageli tekib na\u0308iteks alkoholism siis, kui inimene ei suuda enam oma kehaliste ja psu\u0308hholoogiliste muutustega toime tulla. Nende lahendamise asemel uputatakse ennast alkoholi. See on legaalne tee oma probleemide eitamiseks."}, {"text_idx": "#000066", "text": "Sotsiaalsest ja u\u0308hiskonna tervisest tervikuna ra\u0308a\u0308kides olete kasutanud selle mo\u0303o\u0303dikuna enesetappude arvu, mis on viimase 20 aastaga kordades va\u0308henenud. Po\u0303hiharidusega meeste seas on na\u0308itaja siiski kaks korda suurem kui ko\u0303rgharidusega meeste seas ning keskharidustega meeste puhul on na\u0308itaja veelgi madalam. Mida u\u0308tleb see u\u0308hiskondlike ootuste kohta?"}, {"text_idx": "#000067", "text": "Me olime 1990. aastate alguses selle poolest Euroopas tipus. Praegu oleme keskel vo\u0303i isegi allpool. U\u0308hiskondliku u\u0308ldise heaolu seisund on oluliselt parem."}, {"text_idx": "#000068", "text": "Ko\u0303ige alus on probleemide lahendamise oskus, selle annab haridus. Jah, ko\u0303rgharidusega inimeste sotsiaalne pinge on keskeltla\u0308bi suurem, aga nad suudavad ja oskavad sellega ise toime tulla vo\u0303i leida inimese, kes neid selle juures aitab \u2013 arsti, psu\u0308hholoogi vo\u0303i so\u0303bra."}, {"text_idx": "#000069", "text": "Seejuures on olnud langus eriti suur just eakamate meeste seas. Kas nad oskavad lo\u0303puks va\u0308a\u0308rikalt vananeda vo\u0303i on taaskord riskiru\u0308hm juba va\u0308lja surnud?"}, {"text_idx": "#000070", "text": "Minu ko\u0303ige vanemad patsiendid on u\u0308le 80-aastased, vanim seksuaalha\u0308irega patsient oli 93-aastane. Kui sa oled impotent, kusta ei saa ja miski su kehas ei toimi, pole see va\u0308a\u0308rikas elu. Kui suudame meeste elu va\u0308a\u0308rikamaks muuta, annab see neile po\u0303hjuse elada. Meditsiinisu\u0308steem suudab seda ta\u0308nasel pa\u0308eval teha."}, {"text_idx": "#000072", "text": "Karja\u0308a\u0308riga 1990. aastatel algust tehes oli praktiliselt ainus viis eesna\u0308a\u0308rmeprobleemidega tegelemiseks kirurgia. Praegu saadame operatiivsele ravile u\u0308he inimese 20-st. U\u0308leja\u0308a\u0308nud probleemid saame lahendada palju kergemalt."}, {"text_idx": "#000073", "text": "Meestespetsiifiliste probleemide ravile ei po\u0308o\u0308ratud suurema osa 20. sajandist suuremat ta\u0308helepanu. Alates 1990. aastate teisest poolest on tulnud ja meile ka\u0308ttesaadavaks muutunud hulk ravimeid, mis ongi muutnud meeste teise elupoole kvaliteeti ta\u0308iesti tundmatuseni."}, {"text_idx": "#000075", "text": "Seksuaalne elu hakkab emau\u0308sas. Juba seal on suguelundite katsumine teadlik tegevus ja seotud teatud tajudega."}, {"text_idx": "#000076", "text": "Arvan, et inimene peaks olema seksuaalselt aktiivne surmani va\u0308lja. Viimasel ku\u0308mnendil lootusetult haigete \u2013 lo\u0303ppfaasis organipuudulikkuse vo\u0303i ka na\u0308iteks neljanda staadiumi va\u0308higa inimeste \u2013 seas tohutu elukvaliteedi hu\u0308pe. Oleme andnud inimestele vo\u0303imaluse elada elu lo\u0303pus ja\u0308tkuvalt seksuaalelu. Olen na\u0308inud enda kabinetis mitu meest nutmas, et see andis nende elule uuesti sisu."}, {"text_idx": "#000078", "text": "Millisel ma\u0308a\u0308ral peaksime me elukaart tervikuna u\u0308mber mo\u0303testama \u2013 30. aastate alguses mehe nooreks ta\u0308iskasvanuks pidamine on juba ta\u0308iesti normaalne, samal ajal kui pensioniiga meie eest ja\u0308tkuvalt eest po\u0303geneb? Kui vanaks te end ise peate?"}, {"text_idx": "#000079", "text": "Ta\u0308na vo\u0303ib-olla 43\u201350-aastaseks. Kunagi vastasin ma sellele eksprompt-ku\u0308simusele 39, kuid siis olin veel alla 50. Tunnen ennast to\u0303esti suhteliselt noorena. Inimese vanus so\u0303ltub ta\u0308ielikult sellest, kuidas inimesed end ise positsioneerivad."}, {"text_idx": "#000080", "text": "\"Minu arvates on mehed 24. eluaastani va\u0308ga noored ja kuni 48. aastani noored, kust alates hakkab ka\u0308tte jo\u0303udma keskiga.\""}, {"text_idx": "#000081", "text": "Olen soovitanud inimese vanuse laiemalt u\u0308mber ma\u0308a\u0308ratleda. Minu arvates on mehed 24. eluaastani va\u0308ga noored ja kuni 48. aastani noored, kust alates hakkab ka\u0308tte jo\u0303udma keskiga. Elukogemus tuleb 72. eluaastast ja vanaks vo\u0303iks hakata lugema enam kui 90-aastaseid. Sinnamaani peaksid olema inimesed enamasti kenasti toimivad ja igapa\u0308evaselt aktiivsed."}, {"text_idx": "#000082", "text": "Eesti mees u\u0308ritab na\u0308idata end ko\u0303va kaljuna, keda u\u0308hiskonna keerised ei heiduta ega liiguta. Statistika kohaselt on mehed kriisisituatsioonides psu\u0308hholoogiliselt haavatavamad, mis imbub ka elu teistesse sfa\u0308a\u0308ridesse. Kuna u\u0308hiskondlikud muutused kiirenevad ja u\u0308ks kriis tuleb teise otsa, mida riiklikult selle stabiilsuse kultiveerimiseks teha annab, et mehed meelerahu tagasi saaks?"}, {"text_idx": "#000083", "text": "Hans Roslingut lugedes on muutunud maailm tervikuna va\u0308ga palju turvalisemaks kohaks. Nii kole pole see kaugeltki ta\u0308na, kui 40\u201350 aastat tagasi. Me elame u\u0308hel ko\u0303ige rikkamal ajaperioodil."}, {"text_idx": "#000086", "text": "\"Ma ei pea teadma, millised koledused maailmas eile vo\u0303i ta\u0308na toimuvad. See ei muuda mu isiklikku elu paremaks.\""}, {"text_idx": "#000087", "text": "Samal ajal on infotehnoloogia ka\u0308ttesaadavus muutnud meie info tarbimist muutnud sedavo\u0303rd, et ko\u0303ik koledad asjad jo\u0303uavad inimestele ka\u0308tte. Peame hakkama tegelema oma infohu\u0308gieeniga senisest hoopis rohkem. Ise ma enam uudiseid ei vaata ja lehte loen valikuliselt. Ma ei pea teadma, millised koledused maailmas eile vo\u0303i ta\u0308na toimuvad. See ei muuda mu isiklikku elu paremaks."}, {"text_idx": "#000088", "text": "Samas eelistate te ise kaasaegset kunsti, mis ei tekita kui mitte negatiivseid, siis tugevaid, mo\u0303tlemapanevaid tundeid. Kas pa\u0308ris roosast vo\u0303i u\u0308dini heast maailmast ja\u0308a\u0308b midagi puudu?"}, {"text_idx": "#000089", "text": "Kunstil on kaks poolust. See peab olema visuaalselt paigas, kuid kunstnikul peab olema ka midagi o\u0308elda. Kui need kaks on olemas, siis on see minu jaoks kunst."}, {"text_idx": "#000090", "text": "Ma ei na\u0308e ise oma kogutud kunsti pessimistlikuna. Ent selleks, et kunst midagi maailmas vo\u0303i u\u0308hiskonnas muudaks ja arendaks, peab see emotsionaalse maailma tasakaalust va\u0308lja lo\u0308o\u0308ma. So\u0303numi kohale toimetamiseks peab visuaalset poolt vo\u0303ib-olla kohati u\u0308le vo\u0303imendama, ent see ko\u0303ik arendab su mo\u0303ttekarbikest."}, {"text_idx": "#000092", "text": "\"Pealtna\u0308gija\": miks elab Eesti mees la\u0308a\u0308ne sookaaslastest mitu aastat va\u0308hem?"}, {"text_idx": "#000093", "text": "Meestearst kiilanemisest: inimene ei peaks oma kehaga kaklema"}, {"text_idx": "#000094", "text": "Androloog: Eesti keskealiste meeste tervis osutus u\u0308llatavalt halvaks"}, {"text_idx": "#000095", "text": "Androloog: kiilanemist saab aeglustada, aga targem on edasi veereda"}, {"text_idx": "#000096", "text": "Margus Punab: mees on noor 50. eluaastani"}, {"text_idx": "#000098", "text": "DNA valmistamise mehhanismi uurimine kannustab va\u0308hiravi leidmist"}, {"text_idx": "#000099", "text": "Hapuvadak vo\u0303ib jo\u0303uda peagi seaku\u0308na asemel inimeste toidulauale"}, {"text_idx": "#000100", "text": "Koroonavastaste antikehadega inimeste arv kerkis rekordtasemeni"}, {"text_idx": "#000105", "text": "Ko\u0303huviiruse po\u0303demise ja\u0308rel vo\u0303ib inimene teisi nakatada veel terve na\u0308dala"}, {"text_idx": "#000108", "text": "Tehisintellekt hiilib vargsi kohtunike to\u0308o\u0308lauale"}, {"text_idx": "#000110", "text": "Teadlase koduvisiit: Grete Arro usub, et targad lapsed kasvavad hinneteta"}, {"text_idx": "#000111", "text": "Selgusid parimad noorteadlased kolme minuti loengutes"}, {"text_idx": "#000115", "text": "Meelespea ta\u0308iskasvanule: mille vastu peaks (uuesti) vaktsineerima"}, {"text_idx": "#000117", "text": "Viis aastat Ebolat: tapva troopikahaiguse vastu puudub huvi ja to\u0303hus ravi"}, {"text_idx": "#000120", "text": "Nahaarst: inimene ei tohiks tahta saada pruuniks"}, {"text_idx": "#000123", "text": "Teadlane selgitab, kuidas sport tervist kahjustab"}, {"text_idx": "#000126", "text": "To\u0308o\u0308l ka\u0308imine on kahjulik ja pole tarvilikki"}, {"text_idx": "#000128", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]